KÖZLEMÉNY

Az országgyűlési képviselők és az Európai Parlament tagjainak választásán a választási irodák hatáskörébe tartozó feladatok végrehajtásának részletes szabályairól, a választási eljárásban használandó nyomtatványokról, valamint a választási eredmény országosan összesített adatai körének megállapításáról szóló 28/2013. (XI.15.) KIM rendelet 9. § (2) bekezdés b) pontja szerint a HVI közleményt ad ki a szavazás helyéről és idejéről, a szavazás módjáról. 

MAGYARORSZÁG KÖZTÁRSASÁGI ELNÖKE KITŰZTE AZ EURÓPAI PARLAMENT TAGJAINAK 2014. ÉVI VÁLASZTÁSÁT

A szavazóhelyiségben szavazni 2014. május 25-én 6.00 órától 19.00 óráig lehet. Szavazni csak személyesen lehet. 
A szavazás helye:
	Szavazókör sorszáma:
	Szavazóhelyiség címe:

	001.
	Vikár Béla Művelődési Ház, Dunavecse, Fő út 35.

	002.
	Dunavecsei Petőfi Sándor Általános Iskola, Dunavecse, Zrínyi u. 6.

	003.
	II. számú Százszorszép Óvoda, Dunavecse, Honvéd u. 22.

	004.
	II. számú Százszorszép Óvoda, Dunavecse, Honvéd u. 22.


A külképviseleten 2014. május 25-én, helyi idő szerint 6.00 és 19.00 óra között lehet szavazni. Azokon a külképviseleteken, ahol az időeltolódás a közép-európai időhöz képest -1 vagy -2 óra, a helyi idő szerinti 6.00 óra és a közép-európai idő szerinti 19.00 óra között lehet szavazni. Az amerikai kontinensen létesített külképviseleteken 2014. május 24-én, helyi idő szerint 6.00 és 19.00 óra között lehet szavazni. 
Szavazni egy listára lehet. 
A szavazás feltétele, hogy személyazonosságát igazolja a következő érvényes igazolvány(ok) bemutatásával:  
A. lakcímigazolvány és
- személyazonosító igazolvány vagy 
- útlevél vagy 
- vezetői engedély  
vagy  
B. a lakcímet vagy személyi azonosítót tartalmazó személyazonosító igazolvány  
Érvényes okmányok bemutatása nélkül a választójog gyakorlására nincs lehetőség. 
I.)                   Ha a szavazás napján a fent megjelölt szavazóhelyiségtől eltérő helyen, de Magyarország területén tartózkodik, átjelentkezésre irányuló kérelmet terjeszthet elő. Az átjelentkezéssel a kérelemében megadott magyarországi településen szavazhat. A kérelemnek legkésőbb 2014. május 23-án 16:00 kell megérkeznie a helyi választási irodába. Az átjelentkező választópolgár 2014. május 23-án 16.00 óráig módosíthatja vagy visszavonhatja átjelentkezési kérelmét. 
II.)                 Ha a szavazás napján külföldön tartózkodik, külképviseleti névjegyzékbe való felvételre irányuló kérelmet terjeszthet elő. A külképviseleti névjegyzékbe vétellel Ön a kérelmében megadott külföldi településen, Magyarország külképviseletein adhatja le szavazatát. A kérelemnek legkésőbb 2014. május 17-én 16:00 óráig kell megérkeznie a helyi választási irodába.
A külképviseleti névjegyzékbe felvett választópolgár legkésőbb 2014. május 17-én 16.00 óráig módosíthatja a Ve. 259. § (3) bekezdés b) pontja szerinti adatot. 
A külképviseleti névjegyzékbe felvett választópolgár legkésőbb 2014. május 17-én 16.00 óráig kérheti törlését a külképviseleti névjegyzékből 
III.)                Ha egészségi állapota vagy fogyatékossága, illetve fogvatartása miatt nem tud megjelenni a szavazóhelyiségben, mozgóurna iránti kérelmet nyújthat be. A kérelmet a szavazást megelőzően a helyi választási irodához nyújthatja be legkésőbb 2014. május 23-án 16.00 óráig.  
Figyelem! Amennyiben nem lakcímére, illetve nem annak a szavazókörnek a területére kéri a mozgóurnát, amelynek területén a bejelentett lakcíme is található, előbb ÁTJELENTKEZÉST KELL KÉRNIE. Az átjelentkezési kérelme elfogadásáról szóló döntés kézhezvétele után nyújthatja be a mozgóurna iránti igényét. Abban az esetben is először átjelentkezést kell kérnie a polgárnak, ha saját településen, de lakóhelyétől eltérően címen (pl.: kórházban, vagy idősek otthonában van) tartózkodik. 
Akadálymentesített szavazóhelyiség a 001. számú szavazókör (6087 Dunavecse, Fő út 35.,  Vikár Béla Művelődési Ház) 
Az átjelentkezők a 002. számú szavazókörben (6087 Dunavecse, Zrínyi u. 6., Dunavecse Petőfi Sándor Általános Iskola ) szavazhatnak. 
A választási bizottság megbízott tagját legkésőbb 2014. május 9-én 16.00 óráig lehet bejelenteni.  
Az Európai Unió más tagállamának állampolgára legkésőbb 2014. május 9-én 16.00 óráig kérheti, hogy központi névjegyzékbe vétele az Európai Parlament tagjainak választására is kiterjedjen. 
Az Európai Unió más tagállamának az Európai Parlament tagjainak választására is kiterjedő hatállyal központi névjegyzékben szereplő állampolgára legkésőbb 2014. május 15-én 16.00 óráig kérheti, hogy központi névjegyzékbe vétele az Európai Parlament tagjainak választására ne terjedjen ki. 
A fenti kérelmeket benyújthatja az interneten ügyfélkapun, valamint a Nemzeti Választási Iroda honlapján (www.valasztas.hu) keresztül is. A kérelem levél útján is eljuttatható a lakóhelye szerinti helyi választási irodába (a mozgóurna iránti kérelmet arra a településre kell küldeni, ahol a névjegyzékben szerepel), ehhez a www.valasztas.hu honlapról tölthet le nyomtatványt. A lakóhelye vagy a bejelentett tartózkodási helye szerinti helyi választási irodában természetesen személyes ügyintézésre is van lehetősége. A mozgóurna iránti kérelem írásba foglalt meghatalmazással rendelkező megbízott útján is benyújtható. 
A választással kapcsolatos további kérdéseire a www.valasztas.hu honlapon találhat választ, vagy a polgármesteri hivatalban működő választási irodától kérhet részletes tájékoztatást.
 
